आप की कॉन्फ्रेंस में पहुंचेंगे राष्ट्रीय नेता
बस्सी पठाना। शहीदीजोड़ मेल में आम आदमी पार्टी की ओर से 27 दिसंबर को होने जा रही शहीदी कॉन्फ्रेंस में आम आदमी पार्टी के राष्ट्रीय नेता पहुंचकर शहीदों को श्रद्धांजलि देंगे। आप के नेता रतन सिंह बाजवा और महिपाल सिंह मान की अध्यक्षता में हुई मीटिंग के बाद रतन सिंह बाजवा ने पत्रकारों को ये जानकारी दी। बताया कि काॅन्फ्रेंस में आप के पंजाब प्रभारी संजय सिंह, राष्ट्रीय ऑर्गेनाइजर दुर्गेश पाठक, पंजाब के संयोजक सुच्चा सिंह छोटेपुर, सांसद भगवंत मान, दिल्ली से विधायक जरनैल सिंह, यूथ विंग के अध्यक्ष हरजोत सिंह बैंस, महिला विंग की प्रदेश अध्यक्ष प्रो. बलजिंदर कौर, फतेहगढ़ साहिब जोन प्रभारी आलोक वर्मा, सुनील तोमर शामिल होंगे। यहां कर्मजीत सिंह ढींढसा, जय कृष्ण कश्यप, कर्मजीत सिंह भुच्ची, कश्मीर सिंह, दलजीत सिंह सोही, मदन लाल, सुरजीत मौजूद थे।
hin_Deva hin_Deva